Lenshoffet

Lenshoffet er betegnelsen for alle vampyrer som anerkender Lensherrens magt som den øverst rangerende vampyr på Færøerne. Disse kan være tilknyttet andre vampyrgrupper det værende sig lokale eller internationale grupper.

Historie
Lenshoffet menes at stamme fra 1000 tallet, da Færøerne blev underlagt det norske kongerige. Det er også derfra at navnet kommer. Den første lensherre ankom til øerne i 1065, 30 år efter det almene len blev givet til Leivur Ørssursson af den Norske konge. Denne blev afløst af en lang liste af lensherre som alle satte deres præg på lenshoffet og dets traditioner.

Titlen som lensherre og den magt det giver er altid blevet givet af den mest magtfulde vampyr i det land Færøerne lå under. Det er således ikke en titel man kan tilrane sig (I modsætning til fyrstetitler i andre lande). Gennem tiden har æren som fulgte med arbejdet varieret. Fra de tidlige tider var det en titel givet af fyrster til potentielle suppleanter eller arvinger som endnu manglede erfaring i administration og lokale intriger. Undertiden er det også blevet brugt af fyrster til at sende ambitiøse rivaler hen, hvor de ikke kan gøre skade. Efter Freden i Kiel 1814, og overdragelse til Danmarks suverænitet, er titlen som lensherre primært blevet brugt til at sende stærke men udstødte vampyrer i eksil, langt fra København og fyrsterne i Danmark. Denne ændring er også set i sammensætningen af Lenshoffets internationale medlemmer, som tidligere var af god karakter, til idag, hvor det er anden- og tredjerangs repræsentanter hoffet må døje med.

Lenshoffets placering har rykket sig gennem tiden, omend aldrig udenfor Torshavn, og ofte været holdt i kirker og ved tingpladser. I 1100 blev den første version af lensgodset bygget. Gennem de næste 300 år blev dette ombygget og udbygget for at tilfredsstille hoffets behov og lensherrens ønsker. Da det første gods brændte ned (med den daværende lensherre) i 1476 under optøjer i Torshavn blev det besluttet at det nye gods skulle placeres mere strategisk så mundæne ikke ville kunne røre lenshoffet. Det nuværende Lensgods, placeret på Drageø ud for Torshavn stod færdigt i 1598 og har i store træk ikke ændret sig siden udvendigt.

Hoffet

 * Lensherren
 * Arkivaren
 * Konstablen
 * Vølven
 * Bispen

Staben

 * Hovmesteren
 * Sekretæren
 * Lakaj 1
 * Lakaj 2